Γιάννης Δούκας

Ο Γιάννης Δούκας γεννήθηκε στην Αθήνα το 1981. Γονείς του είναι η Μάρω Δούκα και ο Νίκος Δούκας. Σπούδασε φιλολογία στο Εθνικό και Καποδιστριακό Πανεπιστήμιο Αθηνών και Ψηφιακές Ανθρωπιστικές Επιστήμες στο King’s College του Λονδίνου. Στο Γκόλγουεϊ της Ιρλανδίας εκπόνησε τη διδακτορική του διατριβή με θέμα τη διακειμενικότητα στην επική ποίηση της Ύστερης Αρχαιότητας και τις μεθόδους ψηφιακής της αναπαράστασης. Ανθολογημένα ποιήματά του έχουν μεταφραστεί σε δέκα γλώσσες και δυο τραγούδια σε στίχους του έχουν συμπεριληφθεί Στην ομίχλη των καιρών, δίσκο του Θάνου Μικρούτσικου (2017). Συχνά, μεταφράζει από τα αγγλικά και δημοσιεύει κείμενά του στον ηλεκτρονικό και έντυπο Τύπο.

Ο Γιάννης Δούκας έχει λάβει διάφορα βραβεία, όπως το Βραβείο Πρωτοεμφανιζόμενου Ποιητή του Περιοδικού «Διαβάζω» για το βιβλίο «Στα μέσα σύνορα» και το Βραβείο Γ. Αθάνα της Ακαδημίας Αθηνών για το μυθιστόρημα «Το σύνδρομο Σταντάλ».

Έργα του:

(2020) η θήβα μέμφις, Πόλις

(2013) Το σύνδρομο Σταντάλ, Πόλις (Βραβείο Γ. Αθάνα της Ακαδημίας Αθηνών)

(2011) Στα μέσα σύνορα, Πόλις (Βραβείο Πρωτοεμφανιζόμενου Ποιητή του Περιοδικού «Διαβάζω»)

(2001) Ο κόσμος όπως ήρθα και τον βρήκα, Κέδρος
 Παραπομπές